Strollad eus an daolenn beriodek
Ur bann e taolenn drovezhiek an elfennoù eo ar pezh a anver ur strollad e kimiezh ; ur familh a lavarer ivez.
Triwec'h strollad zo, pep strollad o tiskouez an elfennoù eo damheñvel perzhioù fizikel pe gimiek gwiskad elektronek pellañ o atomoù — da lavaret eo o c'harg-kreiz, pa ouzer e vez termenet an darn vrasañ eus perzhioù kimiek un elfenn gant kelc'h-tro an elektron a zo ar pellañ eus nukleüs an atom.

Niverenniñ ar bannoù 
Tri doare zo da niverenniñ ar bannoù.
 Reizhiad CAS  (Chemical Abstract Service) 
Ur meskaj etre sifroù roman ha lizerennoù latin eo ar reizhiad CAS.
Eus I da VIII e veze niverennet ar strolladoù ; ouzhpenn e niverenn roman e touge pep strollad ul lizherenn A mard oa an elfennoù izili eus ar strollad pennañ, ha B mard oant eus ar strollad metaloù ardreuzat. En Europa e veze arveret ar reizhiad-se. 
 Reizhiad IUPAC  (International Union of Pure and Applied Chemistry) kozh
Heñvel ouzh ar reizhiad CAS da geñver ar sifroù roman eo ar reizhiad IUPAC kozh a veze implijet e Stadoù-Unanet Amerika, met disheñvel eo implij al lizherennoù A ha B : evit rann dehoù an daolenn e oa A, evit ar rann gleiz e oa B.
 Reizhiad IUPAC nevez
Adal 1988 e tivizas an IUPAC ober gant sifroù arabek hepken, hag e 1990 e voe ar reizhiad nevez embannet en Nomenclature of Inorganic Chemistry.

Ar strolladoù 
Setu amañ strolladoù taolenn vareadek an elfennoù hervez ar reizhiad IUPAC nevez.

 N'eus bet roet niverenn strollad ebet d'al Lantanidoù ha d'an Aktinidoù.

Notennoù yezh

Notennoù

Levrlennadur 
  SCERRI Eric R. : The Periodic Table — Its Story and Its Significance, Oxford University Press, SUA, 2006 

Rolloù a denn d'ar gimiezh